section_heading: O albumu
paragraph_text: Symbol of Life označava odmak sastava od prethodnog klavijaturističkog stila te povratak žešćemu zvuku, no bez potpunog odbacivanja samih klavijatura. Ovo je posljednji album grupe na kojem je bubnjeve svirao Lee Morris. Dvije pjesme koje su bile napisane za album, "I Can Hate You" i "Deus", nikad nisu bile objavljene niti na jednoj inačici albuma već su bile objavljene isključivo na digipak verziji singla "Erased". Za prethodno navedeni singl sastav je snimio i glazbeni spot.